open-index/open-wikipedia-markdown huggingface dataset:
Dylan

:*For artisten, se [[Bob Dylan]] og for albumene, se [[Dylan (album, 1973)]] og [[DYLAN (album, 2007)]]*

**Dylan** er et mannsnavn dannet av walisiske *dy*, «stor», og *llanw*, «flo». I walisisk mytologi var Dylan havets gud, og var sønn av Aranrhod.

## Utbredelse
*Dylan* har vært et populært guttenavn i USA siden 1990-årene.

*Dylan* har vært et populært navn i England fra ca år 2000.

|}

45 menn i Norge heter Dylan, iflg ssb.no. pr.1.12009. Dylan er også brukt som kvinnenavn, men svært sjeldent.

## Kjente personer med navnet
Personene i listen er ordnet kronologisk etter fødselsår.
* Dylan Thomas (1914–1953), walisisk dikter
* Bob Dylan (f 1941), amerikansk musiker
* Dylan Macallister (f. 1982), australsk fotballspiller

## Annen bruk av navnet
* Dylan (programmeringsspråk)

## Referanser


## Eksterne lenker
*
IX Equilibrium

***IX Equilibrium*** (utgitt 1999) er det tredje studioalbumet til black metal bandet Emperor. Albumet ble gjenutgitt av Back on Black Records i 2006. På dette albumet er det et gjemt spor kalt «Of Blindness And Subsequent Seers» på 28 sekunder.

## Sporliste
# «Curse You All Men!» (4:41)
# «Decrystallizing Reason» (6:23) 
# «An Elegy of Icaros» (6:39) 
# «The Source of Icon E» (3:43)
# «Sworn» (4:30) 
# «Nonus Aequilibrium» (5:49) 
# «The Warriors of Modern Death» (5:00) 
# «Of Blindness and Subsequent Seers» (6:48) 
### Bonus
# «Curse You All Men! (Live - At the Astoria, London July '99)»
# «Sworn (Revamped by ulver at Endless Studios)»

## Artister
*Ihsahn &ndash; vokal, gitar, synthesizer, bass
*Samoth &ndash; gitar
*Trym Torson &ndash; trommer 

## Kilder
*IX Equilibrium hos Encyclopaedia Metallum

## Eksterne lenker
*
Team Bianchi

Team Bianchi var et midlertidig sykkellag som overtok sponsingen av Team Coast i forkant av Tour de France 2003 etter at laget ikke hadde midler til å betale lønningene til rytterne. 

Team Coast hadde nylig signert stjernerytteren Jan Ullrich etter at han forlot Team Telekom etter en episode der han ble tatt for fyllekjøring og amfetamin-bruk. Ullrich fullførte Tour de France som andremann i sammendraget, kun 61 sekunder bak vinneren Lance Armstrong, den minste vinnerdifferansen under Armstrongs 7 år lange seiersrekke. I tillegg henviste Ullrich Telekoms kaptein Aleksandr Vinokurov til tredjeplassen i rittet.

Team Bianchi hadde planlagt å fortsette satsningen utover 2003-sesongen, men etter at Ullrich returnerte til Team Telekom, og lagets andre stjerne Ángel Casero signerte for Comunidad Valenciana-Kelme, hadde ikke Bianchi gode nok ryttere til å forsvare videre toppsatsing. 

## Rytterne
* Stefan Adamsson
* Daniel Becke
* Ángel Casero
* Felix García Casas
* Aitor Garmendia Arbilla
* Fabrizio Guidi
* André Korff
* Francisco José Lara Ruiz
* Steffen Radochla
* Thorsten Rund
* Raphael Schweda
* Tobias Steinhauser
* Jan Ullrich
* Malte Urban
* Christoph Von Kleinsorgen
* Thorsten Wilhelms
Fjoneferga

**Fjoneferga** er et kabelfergesamband som krysser et 500 meter bredt sund i Nisser mellom Fjone og Sundsodden. Sambandet knytter sammen øst- og vestsiden av Nisser omtrent midtveis langs det ca. 35 km lange vannet. Veien på land er fylkesvei 3380, mens selve fergen er kommunal.

Dagens ferge, MF «Nissen», er fra 1976. Den frakter ca. 5- biler årlig.

## Historie
Sambandet har vært betjent av forskjellige utgaver av ferga «Nissen» fra starten i 1947, men med et opphold på 1950-tallet. Fram til veien fra Treungen ble åpnet i 1967 var den også det eneste veisambandet til Fjone.

I mars 1976 ble det vedtatt å bygge ny Fjoneferge til  kroner, som ble levert fra Elvestad Verksted i Skien i starten av oktober samme år.

Ferga har tidligere bare gått mellom mai og nyttår, så for å kunne gi innbyggerne på Fjone mulighet til å krysse over Nisser hele året og til alle døgnets tider, ble det i 2011 startet en underskriftskampanje for å erstatte ferga med bru. Dette førte ikke fram, men høsten 2017 ble det foreslått at ferga som et prøveprosjekt for 2018 og 2019 skal gå hele året. Fartøyet er ikke klassifisert for is, så hvis isen skulle legge seg vil trafikken måtte opphøre for en periode. Prøvedrift med helårsferge ble vedtatt på siste kommunestyremøte i 2017.

### Den forrige Fjoneferga

Ferga gikk som ny i Haugsjåsund, men ble senere flyttet til Fjonesundet og fikk navnet «Nissen». Da den gikk i Haugsjåsund ble den manuelt sveivet fram etter kabelen av to menn. Senere ble en motorbåt benyttet som framdrift. Da den i 1976 ble avløst av ny ferge ble den solgt til Lieng Bulldoserlag i Kviteseid for  kroner, og ble i 1978 brukt som lekter i forbindelse med veibygging mellom Østenå og Kilen. I 1985 bevilget fylket midler til å sette ferga inn i trafikk mellom Fjågesund og Østenå (Fylkesvei 3320), og trafikken kom igang 26. januar 1987 med det nye navnet «Østenå». Der gikk den i trafikk helt fram til Fjågesund bru ble åpnet i desember 1997, og har siden da ikke vært benyttet som ferge.

## Referanser




## Eksterne lenker
* Ruteopplysninger hos Nissedal kommune 
* Om den forrige Fjoneferga (senere Fjågesundferga) på fjordfaehren.de
Sandbukta-Østnestangen naturreservat

**Sandbukta-Østnestangen naturreservat** ble oppretta 14. desember 2007. Det omfatter Østnestangen, Sandbukta vest for tangen og Steinvika vest for tangen. Naturreservatet ligger på sørkysten av Hurumlandet i Asker kommune.

Området ble verna for å bevare et område med stor variasjon i vegetasjonstyper og spesielle naturtyper. Området har ei naturlig sonering fra åpent hav og velutvikla sandstrender til skog med innslag av naturskog, sumpskog og edellauvskog. Her forekommer flere rødlista arter, og deler av området har meget høy entomologisk verneverdi.

Vernebestemmelsene bestemmer blant annet at:
* Bålbrenning og bruk av grill utenfor avsatte plasser er forbudt.
* Bruk av reservatet til teltleirer, idrettsarrangementer eller andre større arrangementer er forbudt.
* All vegetasjon, herunder døde busker og trær, er freda mot skade og ødeleggelse.
* Det er forbudt å fjerne planter eller plantedeler fra reservatet.
* Bruk av sykkel og hest utenom eksisterende veier er forbudt.
* All motorisert ferdsel er forbudt.

Et mindre område øst i Sandbukta er avsatt som friområde, hvor bålbrenning er tilltatt. Ellers i naturreservatet er det ikke lov å gjøre opp ild. Ytterst på Østnestangen står det ei grønn fyrlykt (ledlykt) som står i samband med ei rød fyrlykt på Ranvikholmen. På toppen av Østnestangen ligger det ei gravrøys fra bronsealderen, ca. 65 moh.

## Flora og fauna
Sandbukta har tre hovedsoner for vegetasjon: strandsone, kystbarskog, og lett blandingsskog. I strandsonen vokser strandkål, grasstjerneblom, strandreddik, slyngsøtvier og strandvortemelk. Det vokser også meget sjelden prikkstarr i et bekkefar nær sjøen. Det er også stor spredning av den uønska arten rynkerose, i likhet med situasjonen i Ersvika. 

Barskogsonen har legeveronika, storkonvall, liljekonvall, teiebær og bjørnebær. Blandingsskogen har flere åpne lunder og forekomster av blåklokke, fagerklokke og misteltein. 

## Referanser


## Eksterne lenker
* 
* Naturreservatets verneforskrift hos Lovdata
* Brosjyren ''Sandbukta-Østnestangen naturreservat'', utgitt av Fylkesmannens miljøvernavdeling og Statens naturoppsyn
Anders Kristiansen (golfspiller)

**Anders Borger Kristiansen** (født 1990) er en norsk golfspiller og -trener. Han konkurrerte for Borregaard Golfklubb. 

Kristiansen var regnet som et stort talent etter sterke resultat i junior-VM som amatør. Hans beste prestasjon ifølge World Golf Rankings var niendeplass i Lexus Open 2008, et norsk stevne på Challenge-touren. Hans karriere som spiller ble preget av skader og mentale problemer.

Kristiansen ble senere golftrener og har arbeidet sammen med blant andre svenske Alex Norén.

## Meritter
### 2008
*Seier i det åpne australske mesterskapet for amatører (Srixon Australian Amateur Championship) 
*Gull junior-VM
*Gull lag junior-VM
### 2007
*Gull junior-VM
*Sølv lag junior-VM
### 2006
*Gull lag junior-VM
*Gull lag junior-EM
*Tatt ut på Europas Junior Ryder Cup-lag
### 2005
*Sølv lag junior-EM

## Referanser
Kangerlussuatsiaq

**Kangerlussuatsiaq** er navnet på to fjorder på Grønland:
*Kangerlussuatsiaq (Lindenowfjorden) – ligger på grensen mellom Nanortalik kommune og Ammassalik kommune
*Kangerlussuatsiaq (Evighetsfjorden) – ligger i Maniitsoq kommune
University of Aberdeen

**University of Aberdeen** (latin: *Universitas Aberdonensis*) er et offentlig universitet i Aberdeen i Skottland. Det har ca. 13&nbsp;500 studenter (2005).

Det er et av de eldste universitetene i Skottland. Dets to forløpere King's College, grunnlagt i 1495, og Marischal College, grunnlagt i 1593, ble slått sammen til University of Aberdeen i 1860.

## Rangeringer
University of Aberdeen ble rangert som nummer 40 av 126 britiske universiteter på Complete University Guides liste for 2016 og som nummer 41 av 119 britiske universiteter på *[[The Guardian]]s* 2016-liste.

THE World University Rankings 2014-2015 plasserte universitetet som det 178. av de 500 beste universitetene i verden. I QS World University Rankings for 2014 rangerte universitetet som nummer 137 og i Academic Ranking of World Universities (Shanghai-rankingen) for 2014 som nummer 201-300 av verdens universiteter.

## Fakulteter
*College of Arts and Social Sciences
**School of Divinity
**History and Philosophy
**School of Education
**School of Language & Literature
**School of Law
**School of Social Science
**University of Aberdeen Business School
*College of Life Sciences and Medicine
**School of Biological Sciences
**School of Medical Sciences
**School of Medicine
**School of Psychology
**Graduate School
*College of Physical Sciences
**School of Engineering and Physical Sciences
**School of Geosciences
**Graduate School

## Referanser


## Eksterne lenker
* 
*
Bouvier des ardennes

**Bouvier des ardennes** (FCI #171) er en mellomstor kveghund som stammer fra Ardennene, på grensen mellom Belgia, Frankrike og Luxembourg.

## Opprinnelse og alder
Det hersker stor usikkerhet med hensynet til bouvier des ardennes' opphav. Noen mener den er en krysning mellom belgisk fårehund og picard, mens andre hevder den oppsto som følge av krysninger mellom lokale fårehundtyper på 1700-tallet. Navnet betyr rett og slett *kveghund fra Ardennene*.

Man trodde lenge at denne hunden var utdødd, inntil det på 1980-tallet ble oppdaget noen hunder i hjemlandet. Noen entusiaster startet da arbeidet med å få til en rasestandard, samtidig som det ble igangsatt et avlsprogram. I 1996 ble det oppdaget nok ei linje med bouvier des ardennes i hjemlandet.

Bouvier des ardennes skiller seg klart fra bouvier des flandres og den mer ukjente bouvier de roulers, gjennom å ligne mer på typiske sauehunder. Den er mindre massiv, har stående ører og lengre rygg enn andre bouvierhunder, samt naturlig stumphale.
Kangerlussuatsiaq (Evighetsfjorden)

**Kangerlussuatsiaq** (Evighetsfjorden) er en fjord i Maniitsoq kommune på vestkysten av Grønland.  

Området rundt fjorden er også kjent for sine høye fjell og isbreer, som er velegnet for fjellklatring og skigåing. Innlandsisen ender opp i fjorden, så flytende isberg er ofte å se. Vestgrønlands høyeste fjell Naparutaq, ligger nord for fjorden, og strekker seg 2.211 moh. 

Fjorden er 75 km lang.
Strandreddik

**Strandreddik**, også kalt **strandsennep**  (latin: *Cakile maritima*) er en ettårig plante av strandreddikslekten i korsblomstfamilien *(Brassicaceae)*, som vokser langs kysten ved strender. Den er  lang og krypende eller svakt oppreist. Strandreddik har forgrenede stilker og lyst blå eller bleklilla blomster. 

Frøene flyter og spres over havet. Hare og rådyr spiser strandreddiken, og kålsommerfuglens larve lever på den.

Planten er rikt forgrenet, har svært smale og kjøttfulle blader som nesten ser ut som bladløse grener. Stengelblad har  lange parfliker, ellers er bladene lite iøynefallende. Fargen på stilk og blader er dypt grønn eller blekgrønn, i tørkeperioder med overgang mot gult.

Blomstene er blekt blå, blekt lilla eller blåhvite. De har fire små kronblad,  lange, med gul blomsterbunn. Blomstene sitter 2–6 stk i en blomsterklase. Blomstringen skjer i juli-september.

Om høsten dannes en  lang, dypgrønn skulpe som er toleddet med et ofte pilformet eller hornet ytterledd. 

## Underarter
Det finnes i alt fire underarter i vår del av verden, som er svært vanskelige å skjelne fra hverandre visuelt:
* Strandreddik, *Cakile maritima* spp *maritima)*
* Østersjøreddik, *Cakile maritima* ssp *baltica)* fra Østersjøen til Sør-Norge
* Nordsjøreddik, *Cakile maritima* ssp *integrifolia)* fra Mandal til Fræna
* Ishavsreddik, *Cakile maritima* ssp *islandica)* fra Nord-Trøndelag til Finnmark, Island og Færøyene

Alle underarter og varianter er ettårige og har svært like utseende.

## Utbredelse
I Norden vokser strandreddik *(C. maritima)* langs hele kyststrekningen fra Finskebukta til midtre Troms, inklusive hele kysten av Danmark. Det er derimot bare spredte og få forekomster i Bottenviken og langs østkysten av Sverige ned til Stockholms skjærgård.

Strandreddik i Norge vokser langs hele kysten fra Svinesund til Boknafjorden, deretter konsentrert om Haugaland, Sunnhordland, utløpet av Sognefjorden, Sunnmøre, kysten av Romsdal, Trondheimsfjorden, Namsos, Bodø, Lofoten, Ofoten og midtre Troms.

## Referanser


## Eksterne lenker
* 
* 
* Kristins nettflora – Strandreddik
Mayflies

**Mayflies** er et norsk pop/rock-band fra Stavanger etablert i 2002. Bandet var en av vinnerne under Zoom i 2003 og ble sendt på en påfølgende landsdekkende Zoom-turné våren 2004. De var også en av finalistene under kåringen av Årets Urørt i 2004. Bandet ga i 2005 ut EP-en *Circus Noir* og året etter albumet *Nothing Left To Steal*. Begge på plateselskapet Checkpoint Charlie Audio Productions.

## Medlemmer
* : vokal, gitar
* : gitar
* : bass
* : slagverk

### Tidligere medlemmer
* : bass
* : slagverk
* : slagverk

## Eksterne lenker
*
Emperial Live Ceremony

***Emperial Live Ceremony*** (utgitt 2000) er en VHS-musikkvideo av det norske black metal bandet Emperor.

## Sporliste
# «Curse You All Men!» (5:43)
# «Thus Spake the Nightspirit» (4:25)
# «I Am the Black Wizards» (5:34)
# «An Elegy of Icaros» (6:11)
# «With Strength I Burn» (7:48)
# «Sworn» (4:31)
# «Night of the Graveless Souls» (3:10)
# «Inno A Satana» (5:07) 
# «Ye Entrancemperium» (6:09)
# «The Loss and Curse of Reverence» (1996 video) (6:10)

## Artister
*Ihsahn – gitar, vokal
*Samoth – gitar
*Trym Torson – trommer 
*Tyr – bass
*Charmand Grimloch – keyboard

## Kilder
*Emperial Live Ceremony hos Encyclopaedia Metallum
Thorbjørn Akkerhaugen

**Thorbjørn Akkerhaugen** (født 14. juli 1971) er en norsk musiker og plateprodusent som jobber i Akkerhaugen Lydstudio. Han er mest kjent for sitt arbeid innen black metal og death metal.

## Diskografi som produsent
### [[Emperor]]
* *[[In the Nightside Eclipse]] (kun bonus sporet «Gypsy»)* (studioalbum) 1994
* *[[IX Equilibrium]]* (studioalbum) 1999
* *[[Thorns vs. Emperor]]* (split album) 1999
### [[Andrea M. (Nebel) Haugen|Hagalaz' Runedance]]
* *Urd – That Which Was*
* *Frigga's Web*
### Mactätus
* *Provenance of Cruelty*
* *The Complex Bewitchment*

### [[Myrkskog (band)|Myrskog]]
* *Deathmachine*
* *Superior Massacre*
### [[Peccatum]]
* *[[Oh, My Regrets]]*
* *[[Amor Fati]]*
### [[Red Harvest]]
* *[[Sick Transit Gloria Mundi]]*
### Sirius
* *Spectral Transition – Dimension Sirius*
### Source of Tide
* *Dawn of Tides*
* *Ruins of Beauty*
* *Blueprints*
### Tidfall
* *Instinct Gate*
### [[Windir]]
* *[[1184 (album)|1184]]*
* *[[Likferd]]*
### [[Zyklon]]
* *[[World ov Worms]]*
* *[[Aeon (album)|Aeon]]*
* *[[Disintegrate (album)|Disintegrate]]*

## Eksterne lenker
* Thorbjørn Akkerhaugen at Discogs.com
Borevæske

**Borevæske** eller **boreslam** er en væske som benyttes for å stabilisere borehullet under boring av en brønn eller et hull i jorden. Borevæske brukes hyppig under boring av olje- og gassbrønner fra en fast/flytende installasjon eller et fartøy. Hovedegenskapene til borevæsken er å stå imot trykket fra formasjonen samt å frakte borekaks til overflaten. Borevæsker brukes også til boring av mindre brønner, som en vannbrønn.

Borevæsken har til hensikt å smøre og kjøle ned borekronen, transportere borekaks til havoverflaten, og stabilisere borehullet ved å forhindre kollaps i brønnveggene. Et petroleumsreservoar kan til tider ha uønsket høyt trykk, og for å kontrollere dette benyttes boreslam som et første sikkerhetstiltak i tillegg til utblåsingssikringer. Boreslammets konsistens og sammensetning er dermed avgjørende for å motvirke kraftige utblåsninger og oljebranner, og består som regel av vann/olje, leire og ulike tilsatte kjemikalier. I tillegg brukes vektmaterialer for å øke egenvekten til væsken.

Det har vært forbud mot å slippe ut oljebasert borevæske siden 1992. Det gis derimot utslippstillatelse for vannbasert borevæske.
Naparutaq

**Naparutaq** (Mount Atter) er et fjell i Maniitsoq kommune på vestkysten av Grønland. 

Fjellet er Vestgrønlands høyeste, og strekker seg 2.211 moh. Det ligger på nordsiden av Kangerlussuatsiaq (Evighetsfjorden).
Thomas Cecil, 1. jarl av Exeter

**Thomas Cecil, 1. jarl av Exeter** (født 5. mai 1542, død 8. februar 1623), kjent som **baron Burghley** fra 1598 til 1605, var en engelsk politiker.

Han var eldste sønn av William Cecil, 1. baron Burghley, og halvbror av Robert Cecil. Under Elisabeth Is styre satt han i Underhuset det meste av tiden mellom 1563 og 1593. Han ble slått til ridder i 1575. Ved farens død i 1598 ble han 2. baron Burghley, og tok sete i Overhuset. Fra 1599 til 1603 var han stattholder (*Lord Lieutenant*) i Yorkshire. I 1601 ble han utnevnt til ridder av Hosebåndsordenen av dronning Elisabeth.

Han ble utnevnt til jarl av Exeter den 4. mai 1605, samme dag som broren Robert Cecil ble utnevnt til jarl av Salisbury. I motsetning til broren ble han ikke minister under Jakob I.

Cecil-familien er bl.a. husket for å ha støttet kunstnere som William Byrd, Orlando Gibbons og Thomas Robinson.

Thomas Cecil ble gift med Dorothy Neville, datter av John Neville, 4. baron Latimer og Lucy Somerset, som igen var datter av Henry Somerset, 2. jarl av Worcester.

De fikk 11 barn, blant dem William Cecil, 2. jarl av Exeter.

Jarlen av Exeter er begravet i St Mary's Church i Wimbledon.

## Referanser
Enzo Francescoli

**Enzo Francescoli Uriarte** (født 12. november 1961 i Montevideo) er en tidligere uruguayansk fotballspiller, som la opp i 1997. Han spilte 72 ganger for  mellom 1982 og 1997, 

## Klubbkarriere
Han begynte å spille for den uruguayanske klubben Montevideo Wanderers., og spilte i flere år for River Plate i Argentina der han vant fem ligatitler og Copa Libertadores i 1996. 

Han spilte også for de franske klubbene Racing Club de Paris og Olympique de Marseille samt de italienske lagene Cagliari og Torino.

## Landslagskarriere
Francescoli fikk 72 landskamper og scoret 15 mål i perioden fra 1982 til 1997. Han spilte under VM 1986 og 1990.  Han var med på å vinne Copa América tre ganger med Uruguay (i 1983, 1987 og 1995).

## Eksterne lenker
* 
*  Enzo Francescoli – La Asociación Uruguaya de Fútbol
Borekaks

**Borekaks** er knust steinmasse fra sedimentene som under boring etter petroleum transporteres med boreslammet fra borehullet mens man borer brønnen. Kaksen samler seg ofte opp ved plattformers ben og kan inneholde forurensende, oljeholdige stoffer.
Richard zu Sayn-Wittgenstein-Berleburg

**Richard Prinz zu Sayn-Wittgenstein-Berleburg** (fullt navn: Richard Casimir Karl August Robert Konstantin zu Sayn-Wittgenstein-Berleburg; født 29. oktober 1934 i Gießen, død 13. mars 2017 på slottet i Berleburg) var en tysk prins som var overhode for det tyske fyrstehuset Sayn-Wittgenstein. Han ledet familieforetaket, som blant annet eier  hektar land og har eierandeler i en rekke firmaer. Prins Richard hadde sete på familieslottet, Schloss Berleburg.

Han giftet seg i 1968 med prinsesse Benedikte av Danmark, datter av kong Frederik IX av Danmark og prinsesse Ingrid av Sverige. De fikk tre barn:
* Gustav Frederik Philip Richard (f. 1969)
* Alexandra Rosemarie Ingrid Benedikte (f. 1970)
* Nathalie Xenia Margareta Benedikte (f. 1975)

Prins Richard ble i 1968 utnevnt til ridder av Elefantordenen.

## Referanser


## Litteratur
* Johannes Burkardt und Ulf Lückel: *Das Fürstliche Haus zu Sayn-Wittgenstein-Berleburg*, Werl (2005)
Nathalie zu Sayn-Wittgenstein-Berleburg

**Nathalie Prinzessin zu Sayn-Wittgenstein-Berleburg** (fullt navn: *Nathalie Xenia Margareta Benedikte Prinzessin zu Sayn-Wittgenstein-Berleburg*; født 2. mai 1975 i København) er en tysk-dansk dressurrytter.

Prinsesse Nathalie er yngste datter av prins Richard zu Sayn-Wittgenstein-Berleburg og prinsesse Benedikte av Danmark. På morssiden er hennes besteforeldre kong Frederik IX av Danmark og prinsesse Ingrid av Sverige.

Hun har vært aktiv i hestesport siden tidlig barndom. Hun har bl.a. vunnet gull i det danske dressurmesterskapet (2002) og kommet på 4.-plass i verdensmesterskapet (2002). Hun har deltatt i flere Europamesterskap, og var reserve under OL i 2000. Hun deltok i OL i Athen i 2004. 
Under OL 2008 i Beijing var hun med på det danske laget i dressur som kom på tredjeplass etter Tyskland og Nederland. De to andre på laget var Anne van Olst og Andreas Helgstrand.
Hun er bosatt på familieslottet, Schloss Berleburg.

Hun ble dansk statsborger i 1996.

## Referanser


## Litteratur
* Johannes Burkardt, Ulf Lückel: *Das Fürstliche Haus zu Sayn-Wittgenstein-Berleburg*, Börde-Verlag Theresia Platte, Werl (2005) ISBN 3-9810315-0-4

## Eksterne lenker
* 
* Hjemmeside for Nathalie Prinzessin zu Sayn-Wittgenstein-Berleburg
Svein Bjerke

**Svein Bjerke** (født 15. november 1938 i Oslo), er professor emeritus i religionshistorie ved Universitetet i Oslo, der han i en tredveårsperiode var ansatt ved Religionshistorisk institutt, en periode som bestyrer. Han tilhørte den første norske gruppen av antropologistudenter, men har siden arbeidet så vel med arkeologiske utgravinger (bl.a. deltager i *[[The Scandinavian Joint Expedition to Sudanese Nubia]]* (1965–66) som filologiske tekstanalyser (særlig i magistergradsavhandlingen om det egyptiske munnåpningsritualet) og tradisjonelt antropologisk feltarbeid. 

## Verv
Bjerke har representert det norske religionshistoriske miljøet i *[[International Association for the History of Religion]]* (IAHR) og i en årrekke vært medlem av redaksjonsrådet for tidsskriftet *[[Humanist (tidsskrift)|Humanist]]*.

## Bibliografi

* Hans mest kjente arbeid er doktoravhandlingen *Religion and Misfortune. Tthe bacwezi complex and the other spirit cults of the Zinza of northwestern Tanzania* (UiO 1975; Universitetsforlaget 1981) basert på feltarbeid fra Tanzania.
True Kings of Norway

***True Kings of Norway*** (utgitt 2000) er et split album tidligere publisert på 7" EP-er av fem norske black metal bandene: Emperor, Immortal, Dimmu Borgir, Ancient og Arcturus. 

*My Angel* (utgitt 1991) var den første EP-en til Arcturus og ble utgitt begrenset til 1100 kopier med blått og gult plateomslag; de to låtene ble inkludert i albumet. 

## Sporliste
### [[Emperor]]
Tidligere utgitt som EP *As the Shadows Rise* i 1993. EP-en er også utgitt som bootleg av Hell Slaughter Records i 2006, begrenset til 300 kopier.
# «The Ancient Queen» (3:41)
# «Witches Sabbath» (5:56)
# «Lord of the Storms (Evil Necro Voice from Hell Remix)» (1:57)

### [[Immortal]]
«Diabolical Fullmoon Mysticism» (0:40)
# «Unholy Forces of Evil» (4:27)
# «The Cold Winds of Funeral Frost» (3:44)
### [[Dimmu Borgir]]
«Inn i evighetens mørke (Part. I)» (5:25)
# «Inn i evighetens mørke (Part. II)» (2:07)
# «Raabjørn speiler draugheimens skodde» (5:03)
### [[Ancient]]
«Det glemte riket» (6:53)
# «Huldradans» (5:56)
### [[Arcturus (band)|Arcturus]]
«My Angel» (5:55)
# «Morax» (6:25)

## Artister
### Emperor
* Ihsahn &ndash; vokal, gitar, keyboard
* Samoth &ndash; gitar
* Mortiis &ndash; bass
* Faust &ndash; trommer
### Immortal
* Demonaz Doom Occulta &ndash; gitar
* Abbath Doom Occulta &ndash; bass og vokal
* Armagedda &ndash; trommer
### Dimmu Borgir
* Shagrath &ndash; trommer og vokalist
* Erkekjetter Silenoz &ndash; gitar og vokalist
* Tjodalv &ndash; gitar
* Brynjard Tristan &ndash; bass
* Stian Aarstad &ndash; synthesizer, piano og effekter
### Ancient
* Garm &ndash; vokal
* Samoth &ndash; gitar
* Steinar Sverd Johnsen &ndash; keyboard
* Hellhammer &ndash; trommer
### Arcturus
* Marius Vold &ndash; vokal, bass
* Steinar Sverd Johnsen &ndash; keyboard, gitar
* Hellhammer &ndash; trommer

## Notater
*Spor 1 og 2 er fra Emperor sin EP *[[As the Shadows Rise]]*
*Spor 3 er tidligere ikke utgitt
*Spor 4 &ndash; 6 er fra Immortal sin EP *[[Immortal (EP)|Immortal]]*
*Spor 7 &ndash; 9 er fra Dimmu Borgir sin EP *[[Inn i evighetens mørke]]*
*Spor 10 og 11 er fra Ancient sin EP *[[Det Glemte Riket]]*
*Spor 12 og 13 er fra Arcturus sin EP *[[My Angel (Arcturus-EP)|My Angel]]*

## Kilder
*True Kings of Norway hos Encyclopaedia Metallum

## Eksterne lenker
*
Mattesveve

**Mattesveve** (latin: *Pilocella peleterina*) er en 5–20&nbsp;cm høy, flerårig plante i hårsveveslekten, innen korgplantefamilien *(Astreaceae)*.

Mattesveve har opprett, 5–15&nbsp;cm lang stengel, og blad som kun står nederst i rosett ved bakken, og er smalt lanseformede. Bladene er 4-7 ganger lengre enn de er brede, og besatt med lange, brune eller hvite hår oppå og hvite eller grå hår under bladet. Bladene har hel rand og ligger på bakken som en "matte".

Planten har 1 blomsterkorg, som er 1–3&nbsp;cm brede. Blomstene blomstrer ikke samtidig, men strekker seg over perioden mai-juli, tidvis ut i august. Blomstene har normalt lys gul farge både på kroner og arr, og en rød stripe på utsiden ute ved kanten.

Mattesveve vokser i Norden i vestlige Danmark, samt i hele sørlige Sverige og langs kysten av Norge fra Østfold til Hardangerfjorden. Ellers vokser den spredt i Finland og Finnmark. Den trives på tørr og kalkholdig jord, lynghei, berg, strandlandskap, dyner, skråninger og rasmark.

Mattesveve skilles fra den større slektningen **[[hårsveve]]** *(Pilocella officinarumaludosum)* ved at sistnevnte er høyere  og ikke minst har en utløper som er 5–30&nbsp;cm lang, hvilket mattesveve mangler.

## Eksterne lenker
*
Geiteryggen tunneler

:
**Geiteryggen tunnel** eller **Gjeiteryggen tunnel** er to jernbanetunneler ved Kravikfjorden på den nedlagte delen av Numedalsbanen, om lag 1,5 kilometer nord for Fossebrekke holdeplass og 500 meter sør for Kravikfjord holdeplass.

Disse er:
*Geiteryggen tunnel 1 (572 m) – 168,05 km fra Oslo S
*Geiteryggen tunnel 2 (246 m) – 168,96 km fra Oslo S

## Referanser


## Litteratur
*
Geiteryggtunnelen (Hol)

**Geiteryggtunnelen** er en tunnel på fylkesvei 50 i Hol kommune i Buskerud. Tunnelen går under Geiteryggen mellom Vestredalsvatnet (regulert) i vest og Vierbotn i øst. Den er 3290 meter lang. Vestlig åpning ligger på omkring 1156 moh., østlig åpning på omkring 1081 moh. Tunnelen ble bygget mellom 1970 og 1973 av Oslo vann- og lysverker, og ble åpnet 5. juli 1974 sammen med veien mellom Hol og Aurland. Industriminister Ingvald Ulveseth sto for den offisielle åpningen. Tunnelen har to kuldeporter, en i hver ende.

Fra oktober til desember 2013 var tunnelen stengt for vedlikehold og oppgradering. Den var også delvis stengt i 2014. Det ble blant annet bygget snunisje og tekniske rom.

## Se også
* Veitunneler i Norge
* Liste over veitunneler i Norge

## Referanser
Geiteryggtunnelen (Skien)

:

**Geiteryggtunnelen** er en 105 meter lang tunnel på riksvei 36 under rullebanen på Skien lufthavn, Geiteryggen i Skien.

## Referanser
Slyngsøtvier

**Slyngsøtvier** (latin: *Solanum dulcamara* ) er en flerårig plante i søtvierslekten av søtvierfamilien *(Solanaceae)*. Den blir 20-200 cm lang, og har forvedet bakkestengel som ligger eller slynger seg, og en øvre plantestengel som er opprett. Hele planten er **giftig**.

Slyngsøtvier har en klatrende eller liggende, forvedet jordstengel, mens øvre del av stengelen er myk og rød-lilla. Bladene er pilformet eller trekantformet, med inntil fire fliker (pilspisshorn) nærmest bladfestet. 

Blomstene er blålilla, har 5 kronblad som ofte er bakoverbøyd, og sterkt gul fruktstand med griffel. Bærene opptrer ofte samtidig med blomstringen, og er eggrunde med om lag 5-10 mm lengde. De går fra grønn til sterkt rød i løpet av midtsommeren.

Blomstringen skjer juni-august, ofte med forekomst av unge skudd, fullblomstrede kronblad, og bær av ulik modenhetsgrad samtidig på samme plante.
Slyngsøtvier trives på karrig grunn, fuktig, nitrogenholdig eller kalkholdig jord, og kan vokse fra sprekker på berg langs havet. Den trives også på sumpmark, i oresump, grøfter, dammer, rundt gårdsbruk, og på rullesteinsstrand.

I Norden vokser slyngsøtvier langs kysten og i lavlandet nord til Nord-Trøndelag og indre Bottenviken. 

## Eksterne lenker
* 
*
Johan Randulf Bull

**Johan Randulf Bull** (født 29. april 1749 i Stod, Nord-Trøndelag, død 28. februar 1829 i Larvik) var Norges første høyesterettsjustitiarius. Han ble utnevnt i 1814, men startet virket først i 1815 samtidig som Høyesterett startet sin virksomhet.

Johan Randulf Bull var av trønderslekten Bull og sønn av kaptein Jørgen Andreas Bull og Dorothea Catharina Wandal Randulf (forøvrig oldeforeldre til fiolinisten Ole Bull). Han var storebror til magistratspresident Johan Lausen Bull (1751–1817) og giftet seg den 19. april 1782 med Mette Johanne Colbjørnsen.

Bull vokste opp på Byafossen, på en av Reingårdene ved Reinsvatnet, og ble uteksaminert fra katedralskolen i Trondheim i 1770. Alt i skoletiden gjorde Johan Randulf Bull mye av seg og holdt tale på latin ved en skolefest. Han var en flittig student, men var også med i «Det Skjønnes muntre Dyrkere», en forening der norske og danske ungdommer satte opp og spilte komedier. Det var disse som først satte opp *[[Kierlighed uden Strømper]]*, og ved uroppførelsen i 1772 hadde Bull den ruvende rollen som Mads.

Johan Herman Wessels utsagn «det skal kule til en trønder» var myntet på Bull. De var begge medlemmer av Det Norske Selskab i København. Det skal ha vært under en bekkasinjakt i Danmark at Bull fikk et vådeskudd i hatten fra sin jyske jaktkamerat. Bull virket heller uberørt, og Wessel erklærte:
:*Engang en høist forvoven Jyde
:*med Hagel på en Trønder vilde skyde,
:*men fik hans Pande ei i sønder.
:*Nei, der skal Kugle til en Trønder.

At Bull hadde en sterk skalle, fulgte ham videre i livet. Under et ball på Bogstad gård skal en lysekrone ha falt ned og streifet hodet hans - da snudde han seg mot sønnen og spurte: «Slo jeg meg, Jacob?» Han vegret seg åpenlyst mot de svenske statholdernes forsøk på å hindre feiring av 17. mai, og var seg sin verdighet så bevisst at han lot seg bringe til retten i bærestol. Det dreide seg bare om et par kvartaler, men han syntes ikke en justitiarius skulle ankomme til fots, liksom han var nøye med å få håret sitt fint krøllet av frisøren om morgenen før han dro i retten.

Bulls yndlingsforfatter var Voltaire, og når han inviterte studerende sønner av slekt og venner på ukentlig middag, betinget han seg at det ble snakket fransk rundt bordet, noe som ikke falt like enkelt for alle middagsgjestene. Sine siste år tilbrakte han hos sitt eneste barn, sønnen Georg Jacob Bull, amtmann i Larvik, som han hadde et nært forhold til. Sønnen ble landets 4. utnevnte høyesterettsjustitiarius. J.R. Bull og sønnen bodde i Storgata i Larvik i 1820-årene – i en gård på tomta til dagens gamle post- og telegrafbygg (vis-à-vis jernbanestasjonen). Gården var på dette tidspunktet eid av den svenske stat – kong Carl Johan bodde for øvrig her under sitt besøk i Larvik i 1815.

## Referanser
Jack in the Box (restaurant)

**Jack in the Box** er en amerikansk fastfood-kjede grunnlagt i 1951. Kjeden består av over 2&nbsp;200 restauranter i 19 delstater, med flest i California, fulgt av Texas, Arizona og Washington.

Restaurantkjeden ble populær etter en meget vellykket reklamekampanje med figuren «adm. dir. Jack», som var et pingpongball-lignende hode kledd i dress. Reklameinnslagene har som regel et humoristisk preg og handler ofte om at «Jack» fatter forretningsavgjørelser om restaurantkjedens produkter. I tillegg reklamerer mange av innslagene om gratis antenneball med hvert måltid, noe som er med på å øke merkebevisstheten. Disse antenneornamentene kan observeres på mange biler, spesielt på den amerikanske vestkysten. De regnes også som samleobjekter.

## Mat

Jack in the Box meal.jpg|Et Jumbo Jack-måltid med to tacoer
JitB Chicken Teriyaki & Egg Roll.jpg|Teriyakikylling med ris og en *egg roll*
Blackberry Shake at Jack in the Box.jpg|Bjørnebærmilkshake


## Referanser


## Eksterne lenker
*
En historie

***En historie*** (utgitt 1997) er den eneste EPen fra det norske viking metal bandet Vanaheim.

## Sporliste
# «Elysium» (1:10)  
# «Riket» (4:17)
# «Krig» (7:18)
# «Heimferd» (0:48)
# «Blodig krigsmark» (6:18)
# «Sorg» (6:03)
# «Fred» (4:04) 

## Artister
*Marius Johansen &ndash; vokal
*Jon Rasmussen &ndash; gitar, vokal
*Rune Tyvold &ndash; gitar
*Lars Håkon Olsen &ndash; bass
*Øyvind Skog &ndash; trommer
*Fredrik Haraldsen &ndash; synthesizer 

## Kilder
*En Historie hos Encyclopaedia Metallum
Stanley Meyers vannbrenselcelle

**Stanley Meyers vannbrenselcelle** er en innretning som ble oppfunnet av Stanley Allen Meyer fra Grove City i Ohio, USA. Han hevdet at vannbrenselcellen kunne spalte rent vann til grunnstoffene hydrogen og oksygen i en prosess som brukte mindre energi enn tradisjonelle elektrolyse-anlegg. Ifølge Meyer var energimengden hans spaltingsmetode krevde, lavere enn energimengden som ble frigjort ved forbrenning av hydrogen/oksygen-gassen (knallgass). 

Når knallgass forbrenner er restproduktet rent vann, dermed ville innretningen gi fra seg overskuddsenergi så lenge den var i gang. Dette bryter med både den første og den andre hovedsetningen i termodynamikken, og gjør innretningen til en evighetsmaskin.

I 1996 ble Meyer dømt for svindel, og måtte betale tilbake pengene investorer hadde skutt inn i prosjektet. 

Meyer døde den 21. mars 1998 av hjerneblødning. En konspirasjonsteori går ut på at Meyer ble myrdet av krefter som ønsket å stoppe «bilen som går på vann». På tross av at tegningene ligger fritt tilgjengelig på internett, har svært få hittil vært i stand til å konstruere en fungerende vannbrenselcelle.

## Referanser


## Eksterne lenker
* European Patent Organisation - Stanley Meyers patent
* Stanley Meyer – Water Fuel Cell
Aracruz Celulose

**Aracruz Celulose S.A.** var en brasiliansk produsent av cellulose med hovedkontor i São Paulo. Aracruz Celulose S.A. slo seg i 2009 sammen med Votorantim Celulose e Papel, og byttet navn til Fibria Celulose.

Selskapet var verdens ledende produsent av bleket eukalyptuscellulose.

Selskapet hadde to cellulosefabrikker, en i byen Aracruz i Espírito Santo og den andre ved Guaíba i Rio Grande do Sul. Det hadde også skogselskaper i disse statene, i tillegg til i Bahia og Minas Gerais.

Fire hovedaksjonærer kontrollerte selskapets stemmegivende aksjer: Grupo Safra, Erling Lorentzen og Votorantim (hver 28 prosent av stemmegivende aksjer) og BNDES, *Banco Nacional de Desenvolvimento Econômico e Social* (12,5 prosent). Aracruz' preferanseaksjer, som utgjorde over halvparten av totalt utestående aksjer, ble handlet på aksjebørsene i São Paulo (Bovespa), New York og Madrid.

Aracruz har stått i konflikt om landområder med ulike urfolksgrupper som *[[tupiniquim]] og [[pataxó]]*, og *[[quilombo]]lo*-samfunn. Miljøvernere mener dessuten eukalyptusplantasjene til Aracruzs forårsaker naturødeleggelser.

## Eksterne lenker
* 
* Images Google Kart over Aracruz
* Bilder Google Maps av fabrikken Aracruz Celulose
* "comunidades"
Øystein Stene

**Øystein Stene** (født 12. mai 1969 i Trondheim) er en norsk forfatter og regissør.

## Bakgrunn og virke
Øystein Stene er utdannet cand.philol. med hovedfag i litteraturvitenskap fra Universitetet i Bergen. Fra 2006 har han vært førstelektor ved Statens Teaterhøgskole på Kunsthøgskolen i Oslo.

Fra 1993 til 1995 laget han tegnseriestripen *Thales fra Milet* i Morgenbladet, samlet og utgitt på Universitetsforlaget i 1996. Navnet er hentet fra den greske matematikeren Tales fra Milet.  Kortfilmene til Stene har vært vist på mer enn 20-talls filmfestivaler i inn- og utland, og *Pyramiden* mottok juryens hovedpris på den russiske KROK-festivalen i 2006. 

Hans romaner preges av sterke fortellerstemmer og en insisterende subjektivitet, karakterene forsøker å virkeliggjøre ulike ekstreme eksistensielle prosjekter. Samtidig griper romanene inn i hverandre, hovedkarakteren fra *Ventemesteren* er bikarakteren i *Skambæreren* og *Nekromantikeren* og vice versa, bøkene utfordrer slik hverandres påstander.

## Bibliografi
* *Thales fra Milet* &ndash; tegneserie (Universitetsforlaget 1996)
* *Ventemesteren* &ndash; roman (Aschehoug 2003)
* *Ventemesteren* &ndash; lydbok (Lydbokforlaget 2003)
* *Skambæreren* &ndash; roman (Aschehoug 2006)
* *Nekromantikeren* &ndash; roman (Aschehoug 2011)
* *Zombie nation* &ndash; roman (Gyldendal 2014)
* *Skuespillerkunsten* &ndash; fagbok (Universitetsforlaget 2015)
* *De opplyste* &ndash; roman (Gyldendal 2018)
* *Mitt liv som mann : i likestillingens hjemland* &ndash; (Gloria Forlag 2019)

## Filmografi
* *Kartet* &ndash; kortfilm, animasjon (2005)
* *Labyrinten* &ndash; kortfilm, animasjon (2005)
* *Pyramiden* &ndash; kortfilm, animasjon (2005)
* *Venus & Mars* &ndash; novellefilm (2005)
* *I siste øyeblikk* &ndash; kortfilm (2011)
* *[[Bambieffekten]]* &ndash; spillefilm (2011)

## Teater
* *Du er Knut* &ndash; teaterforestilling med gruppa Asklepios hane (2011)
* *UFO-bygda &#x2013;* teaterforestilling på Torshovteateret (2018)

## Priser
* KROK Animation Film Festival: Grand Prix 2006
* *Du er Knut:* Torshovteatrets venners pris for årets forestilling i 2011

## Referanser


## Kilder
*Presentasjon av Øystein Stene i Forfatterkatalogen på Forfattersentrums nettsider

## Eksterne lenker
* 
* 
*  Forfatterside  på Gyldendal
*  Øystein Stene i Dagbladet
*
Copersucar

**Copersucar**, *Cooperativa de Açucar e Álcool*, er et brasiliansk kooperativ som produserer rørsukker, alkohol og relaterte produkter. Det ble etablert 1. juli 1959 gjennom sammanslåing av tidigere eksisterende organisasjoner.

Kooperativet sponset på 1970-tallet formel 1-stallen Fittipaldi.

## Eksterne lenker
* www.copersucar.com.br Copersucar
Tullins gate

**Tullins gate** finnes flere steder:

* Tullins gate (Oslo), en gate i Oslo sentrum oppkalt etter dikteren Christian Braunman Tullin (1728–1765).
* Tullins gate (Bergen), en gate på Møhlenpris i Bergen.
Safra Group

**Safra Group** er et internasjonalt nettverk av private selskaper kontrollert av Safra familien, som består av banker og finansinstitusjoner, industrivirksomhet og telekommunikasjon. Gruppen opererer i USA, Europa, Midtøsten, Latin-Amerika og Karibia.

Safra Group har tallrike ikke-finansielle forgreninger bl. a. i papir- og cellulosesektoren, og et partnerskap har utviklet et av verdens største celluloseprodusent med bleket eucalyptus, Aracruz Cellulose.

## Selskapsportefølje
**[[Safra National Bank of New York]]** er en ledende New York-bank. Anerkjent som en av USAs solide banker. Kjernevirksomhet er private banktjenester.

**[[Bank Jacob Safra Switzerland|Bank Jacob Safra – Switzerland]]** er en bank med hovedkvarter i Genève, Sveits.

**Safra Asset Management Corporation** i New York tilbyr rådgivning i forhold til porteføljer av hedgefond.

**Banque Safra-Luxembourg S.A.** er en uavhengig Europeisk bank.

**Banque Safra-France S.A.** er et heleid datterselskap av Banque Safra-Luxembourg S.A. Det er registrert i Frankrike.

**[[Banco Safra|Banco Safra S.A.]]** er en brasiliansk bank og av Brasils ti største finansinstitusjoner.

**Banco Safra (Cayman Islands) Limited** er et heleid datterselskap av Banco Safra S.A., registrert på Cayman Islands. Kjent som Safra Cayman, institusjonen tilbyr trade-financing service.

**Safra International Bank and Trust Ltd.**, en bank registrert på Bahamas, fokuserer på formueforvaltning og rådgivningsservice.

**[[Aracruz Celulose S.A.]]**, kontrollert av Safra Group sammen med Lorentzen Group, Votorantim Group, og BNDES (Brasils nasjonale utviklingsbank), er verdens største produsent av bleket eukalyptuscellulose med 3.0 millioner tonn per år.

 
 

## Egenkapital og aksjekapital
Gruppen kontrollerer 71.5 milliarder hvorav 36.9 er klientkapital og har 6.3 milliarder i aksjekapital.

## Se også
*Joseph Safra
*Edmond Safra
*Banco Safra
*Safra National Bank of New York
*Bank Jacob Safra Switzerland

## Noter
15. etappe i Tour de France 2008

**15. etappe i [[Tour de France 2008]]** ble kjørt søndag 20. juli og gikk fra Embrun til Prato Nevoso i Italia.
Etappen var 183 km. lang og hadde en HC-kategori-stigning og målgang på toppen av en 1. kategori-stigning.

***Etappe:** 15
***Dato:** 20. juli
***Lengde:** 183 km
***Norske resultater:**
: 79. Kurt Asle Arvesen +20.46
: 126. Thor Hushovd +25.33
***Gjennomsnittshastighet:** 37,8 km/t

## Sprint og klatrepasseringer

### 1. sprint (Guillestre)

Etter 14,5 km

### 2. sprint (Rossana)
Etter 114,5 km

### 1. stigning (Col Agnel)
HC stigning etter 58 km

### 2. stigning (Colle del Morte)
3. kategori stigning etter 157 km

### 3. stigning ([[Prato Nevoso]])
1. kategori stigning etter 183 km

## Utgåtte ryttere
*37 Oscar Pereiro Sio fra Caisse d'Epargne ble kjørt til sykehus med brudd i skulderen
*43 Mark Cavendish fra Team Columbia stilte ikke til start
*89 Mark Renshaw fra Crédit Agricole brøt
*91 Stijn Devolder fra Quick Step brøt
	
## Resultatliste

## Eksterne lenker
* Etappeside på Letour.fr
Garnethill

**Garnethill** er et område i den nordøstlige delen av sentrum i Glasgow, Skottland. Området er hovedsakelig boligstrøk og ligger på en høyde.

I Garnethill ligger blant annet Glasgow School of Art og Skottlands første synagoge (grunnlagt i 1879).

*Garnethill* er også tittelen på en romanen fra 1998 av Denise Mina, den norske tittelen er *Døden på Garnethill*.
Tårnveien

**Tårnveien** finnes flere steder:

* Tårnveien (Oslo)
* Tårnveien (Drammen) 
* Tårnveien (Skedsmo) – Strømmen
* Tårnveien (Ås) 
* Tårnveien (Oppegård)  
* Tårnveien (Arendal)  
* Tårnveien (Aurskog-Høland) – Hemnes 
* Tårnveien (Råde)  
* Tårnveien (Svelvik)  
* Tårnveien (Narvik)  
* Tårnveien (Stjørdal) – Hell
* Tårnvegen (Moss)  
* Tårnvegen (Nes) – Auli 
* Tårnvegen (Hå) – Nærbø 
* Tårnvegen (Ski)  
* Tårnvegen (Harstad)  
* Tårnvegen (Sørum) – Sørumsand 
* Tårnvegen (Orkdal) –  Orkanger
* Tårnvegen (Gjøvik)
Senter for internasjonalisering av utdanning

**Senter for internasjonalisering av utdanning** (forkortet **SIU**) var et norsk kompetansesenter for internasjonalisering av utdanning. Det samarbeidet med utdanningsinstitusjoner og norske styresmakter, og skulle bidra til å øke kunnskapen om internasjonalt utdanningssamarbeid i Norge. SIU forvaltet internasjonale utdanningsprogram på alle nivå og hadde et ansvar for å profilere Norge som et attraktivt samarbeids- og studieland. Det holdt til i Bergen og hadde omkring 100 faste medarbeidere.

SIU var et forvaltningsorgan under Kunnskapsdepartementet. SIU var finansiert gjennom oppdrag fra Kunnskapsdepartementet, Utenriksdepartementet, Norad, Nordisk ministerråd og Europakommisjonen.

Forløperen til SIU ble opprettet i 1991 som et kontor under Det norske universitetsråd som senere ble etablert som Universitets- og høgskolerådet.

Marianne Synnes, viserektor ved Norges teknisk-naturvitenskapelige universitet, var styreleder for SIU (2015–2019).

SIU ble slått sammen med Norgesuniversitetet og Program for kunstnerisk utviklingsarbeid til én virksomhet (DIKU) 1. januar 2018.

## Referanser

## Eksterne lenker
* SIUs hjemmeside
Maiblom

**Maiblom** (*Maianthemum bifolium*), også kjent som **bittekonvall**, er en flerårig, jordkrypende plante i konvallfamilien *(Convallariaceae)*. Maiblom kjennes på glatte, sterkt hjerteformede, lyse- og mellomgrønne blader. 

Maiblom blir inntil 20 cm høy og blomstrer i mai-juni. I juli står den tidvis uten både blomster og frukt, men det skal normalt komme runde, sterkt røde bær utover sensommeren. Planten er **giftig**.

Stengelen er brun-rød og krypende, mens bladstilkene er rett oppstigende og ofte framstår med kun bladene. Bladene er sterkt hjerteformede, og dette er plantens viktigste kjennetegn. Den kan minne om en liljekonvall med hjerteblader.

Blomstene har 4 hvite kronblad, like mange støvbærere, og blomstene står i opprette klaser på 8-20 stykker over bladene. Om høsten bærer maiblom sterkt røde, kulerunde bær, og bladene blir gulbrune.

## Utbredelse
Maiblom trives i skog, med skygge eller litt mager jord. Den vokser i barskog, blandingsskog og på hogstfelt, i skogbryn, langs innmark, myr, bekker, kratt og hei. 

Maiblom vokser i hele Norden unntatt høyfjellet og de fleste områder på Nordkalotten, men selv der er det spredte forekomster helt opp til Finnmark.

På Hardangervidda går den opp til 1.160 moh.

## Eksterne lenker
* 
* Helsedirektoratet om maiblom
203 (tall)

**203** er det naturlige tallet tallet som kommer etter 202 og kommer før 204. Det kan også skrives som «to hundre og tre».

## Bruk av tallet
*203 Pompeja er en hovedbelteasteroide.
*KH-203 er en gitar laget av ESP Guitars.
*Fylkesvei 203 er navnet på flere norske fylkesveier.
*203 og 203 f.Kr. er årstall.
*SO-203 er en sovjetisk selvdrevet kanon med kaliber på 203 mm.
*M203 er en amerikansk granatkaster.
*Peugeot 203 er en fransk bil som ble produsert på 1950-tallet.
*Victoria No. 203 er en indisk film fra 1972, med en nyinnspilling fra 2007.
*SPARTAN-203 var en frittflyvende modul på romferga Challengers siste reise, STS-51-L, som skulle benyttes for å observere fenomener i tilknytning til Halleys komet ved hjelp av to ultrafiolette spektrometere, samt to kamera.
I’m Alright (album)

***I'm Alright*** er det niende studioalbumet fra den amerikanske artisten Loudon Wainwright III, utgitt i 1985. Dette er hans tredje utgivelse for plateselskapet Rounder Records, og det ble innspilt i London. Albumet ble produsert av Wainwright og Richard Thompson, som også spilte elektrisk gitar på flere av sangene.

Sangen «Screaming Issue», en av Wainwrights få samarbeidsprosjekter, denne gangen med hans andre hustru, Suzzy Roche fra musikkgruppa The Roches, har hverken blitt utgitt på noe samlealbum eller på noen av hans konsertalbum. Den handler om hans da nyfødte datter Lucy Wainwright Roche som siden har opptrådt og spilt inn musikk sammen med ham.

Om albumet ikke er Wainwrights aller beste fra 1980-tallet har det likevel flere sterke sanger, blant annet den selvgranskende «One Man Guy», den bitende «How Old Are You», den humoristiske og frenetiske flytte-sangen «Cardboard Boxes» og den selvbiografiske og melankolske «Career Moves». Sangen «Not John» er skrevet i kjølvannet av mordet på John Lennon.

## Sporliste
Alle sangene er skrevet av Loudon Wainwright III, unntatt hvor annet er merket.

#«One Man Guy»  – 4:16
#«Lost Love»  – 3:22
#«I'm Alright»  – 2:23
#«Not John»  – 4:25
#«Cardboard Boxes»  – 3:15
#«Screaming Issue»  – 4:52 (Roche, Wainwright)
#«How Old Are You?»  – 2:08
#«Animal Song»  – 2:16
#«Out of this World»  – 3:17
#«Daddy Take a Nap»  – 3:59
#«Ready or Not (So Ripe)»  – 4:17
#«Career Moves»  – 3:16

## Musikere
* Loudon Wainwright III – gitar, vokal
*Paul Brady – bakgrunnsvokal
*Richard Thompson – gitar, mandolin
*Tony Coe – klarinett
*Henry Lowther – kornett
*Christine Collister – bakgrunnsvokal
*Gerry Conway – trommer
*Chris Karan – perkusjon, medprodusent 
*Greg Prestopino – bakgrunnsvokal
*Chris Pyne – trombone
*Chaim Tannenbaum – medprodusent 
*Danny Thompson – kontrabass
*Ric Sanders – fioliner

## Eksterne lenker
* 
* Rounder Records, katalognettsted for *I'm Alright*
National Alliance

**National Alliance** en amerikansk høyreekstrem, antisemittisk, rasistisk og seperatistisk organisasjon. Den ble grunnlagt av William Luther Pierce og har sin base i Hillsboro i Vest-Virginia. Selv om organisasjonen er amerikansk, hevder den at den har medlemmer i flere andre land. Medlemskap blir ikke begrenset til statsborgerskap, men på det som oppfattes som hvit og europeisk opphav. National Alliance blir ofte inkludert i lister over nynazistiske grupper, delvis på grunn av deres glorifisering av Adolf Hitler. For eksempel, i en artikkel som ble trykket i organisasjonens magasin, *[[National Vanguard]]*, ble Hitlers 100-årsdag markert ved å kalle ham «den største mann i vår æra».

## Referanser

## Eksterne lenker
* National Alliance